**CONTRACT**

**DE PRESTARI SERVICII**

**Nr. {contract\_number}/ din data de {contract\_date}**

**Prezentul Contract a fost incheiat de catre si intre:**

**PARTILE CONTRACTANTE:**

**{client\_name}**., cu sediul social in {client\_address}, Tel. {client\_phone\_number}; Nr. de ordine in Registrul Comertului {client\_rc}, Cod unic de inregistrare {client\_cif}, cont bancar nr. {client\_iban}, deschis la {client\_bank\_name}, reprezentata de {contract\_representative} – Administrator, in calitate de si denumita in continuare **CONTRACTOR**

**Si**

**FRATII CRACIUN S.R.L**., cu sediul social in Bistrita, str. Plopilor, nr. 8, sc. A, ap 2, Judetul Bistrita-Nasaud, Tel. 0741.466.707; Nr. de ordine in Registrul Comertului J6/576/2018, Cod unic de inregistrare RO39379946, cont bancar nr. RO70 BTRL RONC RT04 4957 7101, deschis la Banca Transilvania, reprezentata de Dl. Craciun Alexandru – Administrator, in calitate de si denumita in continuare **PRESTATOR**

au convenit urmatoarele:

**ARTICOLUL 1**

**OBIECTUL CONTRACTULUI**

**1.1.** Obiectul prezentului Contract este prestarea completa, in mod corespunzator si in timpul necesar a Serviciilor de instalare panouri de protectie fonica (panouri din aluminiu fonoabsorbante) necesare Contractorului pentru executia si finalizarea lucrarilor DRDP CLUJ.

Serviciile vor fi prestate in stricta conformitate cu termenii si conditiile stabilite in Documentele Contractului, specificatiile tehnice ale Proiectului, manualul de instalare al producatorului, instructiunile Contractorului/ Inginerului si orice alte documente puse la dispozitia Prestatorului de catre Contractor.

**1.2.** **Serviciile cuprind inclusiv dar fara limitare la urmatoarele activitati:**

a) efectuare gauri si fixare buloane in ancore chimice/ stalp;

b) fixare stalpi pe poduri;

c) forare piloti cu diametru si adancimea conform proiectului, in terasament,

d) montare armatura, fixare stalpi pe pozitie si turnare beton**,**

e) turnare capiteluri pentru egalizare;

f) montare panouri din beton;

g) montare panouri aluminiu pe poduri;

h) montare panouri aluminiu pe terasament;

i) mobilizarea / demobilizarea, relocarea la punctele de lucru din Santier a intregului personal, a tuturor materialelor, uneltelor si echipamentelor necesare;

j) furnizarea intregului personal experimentat si calificat si a tuturor materialelor mici (cum ar fi: cuie, distantiere, sarma etc.), uneltelor si echipamentelor (camion cu platforma si macara, rotopercutoare, sistem de fixare stalpi material lemnos, cofraje pentru egalizare, burghie pentru beton, dubite, vehicul mic) necesare pentru prestarea si finalizarea corespunzatoare si la timp a tuturor Serviciilor asumate de Prestator. O descriere generala a Serviciilor care fac obiectul acestui Contract este prevazuta in **Anexa 1.**

**1.3.** Obiectul Contractului nu acopera serviciile topografice necesare pentru prestarea si finalizarea Serviciilor, in conformitate cu prezentul Contract. Contractorul va asigura serviciile topografice referitoare la trasari si masuratori necesare in timpul prestarii Serviciilor care fac obiectul prezentului Contract.

**1.4.** In conformitate cu termenii prezentului Contract, pentru ca Prestatorul sa finalizeze Serviciile convenite, Contractorul va pune la dispozitia Prestatorului, urmatoarele:

- amplasamentul santierului liber de orice sarcini

- acces liber in santier

- materiale: panouri de protectie fonica (panouri din aluminiu fonoabsorbante) impreuna cu accesoriile necesare instalarii acestora: armatura fundatii: stalpi de sustinere, elemente prefabricate din beton.

In scopul aplicarii prezentei clauze, Prestatorul va trimite Contractorului, in prima zi lucratoare a fiecarei saptamani, o lista cuprinzand materialele necesare in respectiva saptamana. Materialele vor fi livrate de Contractor insotite de certificatele de calitate / conformitate, rapoartele de testare (dupa cum va fi cazul) primite de la furnizorii sai, iar Prestatorul le va receptiona pe baza unui proces-verbal de predare-primire la data inceperii prestarii Serviciilor pentru care au fost solicitate.

La data semnarii procesului-verbal de predare-primire, reprezentantii Partilor vor verifica cantitatea si calitatea materialelor si orice inadvertente vor fi mentionate in scris in respectivul proces-verbal, semnarea acestui proces-verbal de Prestator fiind considerata acceptarea din partea acestuia ca materialele indeplinesc criteriile de cantitate si calitate necesare pentru Serviciile pe care urmeaza a le presta.

**ARTICOLUL 2**

**VALOAREA CONTRACTULUI**

**2.1.** Partile au convenit ca remuneratia platibila Prestatorului pentru prestarea si finalizarea corespunzatoare si in termenul agreat a tuturor Serviciilor in baza prezentului Contract este estimata la suma **de 125.655,00 Ron (o suta doua zeci si cinci mii sase sute cinci zeci si cinci lei) la care se adauga TVA,** suma determinata conform calculului detaliat in Anexa 3 „Bugetul” atasata la prezentul.

Mai mult, aceasta remuneratie include riscul si responsabilitatea Prestatorului pentru corecta estimare a oricaror si tuturor costurilor legate de prestarea si finalizarea Serviciilor definite in prezentul Contract si de asemenea pentru anticiparea oricaror alti factori, care au sau ar putea avea influenta aceste costuri. Partile convin ca Preturile Unitare prevazute in Anexa 1 „Bugetul” sunt ferme si nu vor fi supuse modificarilor pe intreaga perioada de valabilitate a Contractului, cu exceptia cazului in care Partile convin expres altfel prin act aditional scris la prezentul contract.

**2.2.** Partile au convenit ca moneda de referinta a acestui Contract este RON.

**2.3.** Orice servicii suplimentare solicitate de Contractor vor fi prestate de Prestator doar la ordinul direct scris al Contractorului, iar pretul precum si plata pentru prestarea unor astfel de servicii trebuie determinat prin act aditional la prezentul contract semnat de catre ambele parti.

**2.4.** Se vor intocmi situatii de lucrari lunare, cu scadenta la 30 de zile. Plata Finala va fi efectuata de catre Contractor catre Prestator cand prezentul Contract a fost in totalitate executat de catre Prestator, cu exceptia responsabilitatii Prestatorului de a corecta Serviciilor neconforme, astfel cum se prevede in prezentul Contract.

**ARTICOLUL 3**

**MODALITATE DE PLATA**

**3.1. Cererea pentru emiterea Certificatului Interimar de Plata**

3.1.1. Pe data 30/31 a fiecarei luni, Prestatorul va prezenta Contractorului o Situatie a Serviciilor prestate, in doua exemplare, intr-o forma aprobata de catre Contractor, in care va prezenta detaliat sumele la care Prestatorul se considera indreptatit in baza Anexei 3 “Bugetul”, impreuna cu documentele justificative care dovedesc prestarea Serviciilor in perioada respectiva.

**3.2.** **Emiterea Certificatelor Interimare de Plata**

3.2.1. In termen de 5 (cinci) zile lucratoare de la primirea de catre Contractor a Situatiei de Servicii emisa de Prestator cuprinzand Serviciile prestate de catre Prestator in perioada de timp relevanta, potrivit acestui Contract, un Certificat Interimar de Plata va fi emis de Contractor catre Prestator, pentru suma de plata stabilita in mod echitabil de catre Contractor ca fiind datorata Prestatorului impreuna cu detaliile justificative aferente.

3.2.2. Daca exista motive care impiedica certificarea integrala sau partiala, in conformitate cu clauza 3.6 din acest Contract, Contractorul il va notifica pe Prestator in scris despre motivele care impiedica certificarea integrala sau partiala si Prestatorul are obligatia sa elimine prompt motivele care impiedica certificarea integrala sau partiala a platii.

3.2.3. Emiterea Certificatului Interimar de Plata catre Prestator va constitui o indicatie data Prestatorului de catre Contractor, pe baza observatiilor sale la Santier si a datelor cuprinse in Situatia Serviciilor, ca Serviciile au progresat pana la punctul indicat. Aceste indicatii sunt supuse evaluarii Serviciilor pentru conformitate cu Documentele Contractuale pe durata constructiei si la finalizarea acesteia, precum si rezultatelor testelor si inspectiilor subsecvente si calificarilor specifice exprimate de Angajator si de catre personalul Angajatorului.

In orice Certificat de Plata Contractorul poate sa faca corecturi sau modificari care in mod normal ar fi trebuit sa fie efectuate intr-un Certificat de Plata anterior. Emiterea unui Certificat Interimar de Plata nu va fi interpretata ca o indicare a acceptarii de catre Contractor, fara obiectii, a serviciilor ce urmeaza a fi achitate in baza respectivului Certificat Interimar de Plata.

**3.3.** **Conditii de Facturare si Plata**

3.3.1. In baza Certificatului Interimar de Plata emis de catre Contractor in conformitate cu clauza 3.2 din prezentul, Prestatorul va emite factura catre Contractor pentru valoarea totala a Serviciilor finalizate in perioada respectiva din care se vor efectua retinerile prevazute de clauza 3.1. Toate facturile vor fi emise in Lei .

3.3.2. **Conditii de Plata**

Factura relevanta, emisa in conformitate cu sub-clauza 4.4.1, va fi platita de Contractor Prestatorului prin transfer bancar, in contul bancar mentionat pe factura Prestatorului, in termen de **30 (treizeci) zile** de la data emiterii facturii de catre Prestator.

**3.4.** **Plata Finala**

3.4.1. **Situatia de Servicii la Finalizare**

In termen de 5 (cinci) zile lucratoare dupa emiterea Procesului-Verbal de Receptie la Terminarea Lucrarilor de catre Inginer conform Contractului Principal, Prestatorul va transmite Contractorului, in doua exemplare, Situatia de Servicii la Finalizare, insotita de documente justificative, potrivit prevederilor sub-Clauzei 4.2.1, care sa contina:

(a) valoarea tuturor Serviciilor prestate in conformitate cu prevederile Contractului pana la data mentionata in Procesul Verbal de Receptie la Terminarea Lucrarilor,

(b) orice alte sume la care Prestatorul se considera indreptatit, si

(c) o estimare a oricaror alte sume pe care Prestatorul considera ca ii vor fi datorate potrivit prevederilor Contractului. Sumele estimate vor fi prezentate in Situatia de Servicii la terminare.

Contractorul va emite atunci un Certificat in conformitate cu prevederile Sub-Clauzei 3.3.

**3.5.** **Suspendarea platilor**

Contractorul poate decide sa nu efectueze nici o plata, partiala sau totala, in masura rezonabil necesara pentru a proteja Contractorul sau Angajatorul, daca exista:

1. servicii defectuoase neremediate din culpa Prestatorului;
2. in cazul in care orice serviciu prestat de catre Prestator nu respecta prevederile Contractului;
3. revendicari formulate de terti si aflate in legatura cu Serviciile care fac obiectul prezentului Contract;
4. esecul Prestatorului de a efectua platile corespunzatoare furnizorilor, fortei de munca, de materiale sau echipamente, daca exista;
5. pagube produse Contractorului, Angajatorului, Inginerului sau tertilor datorita culpei Prestatorului sau a personalului acestuia;
6. intarzieri in prestarea Serviciilor in conformitate cu Programul acestora sau dovezi rezonabile ca Serviciile nu pot fi finalizate conform Programului acestora datorate culpei Prestatorului si ca soldul neachitat nu va fi suficient pentru a acoperi daunele efective sau compensatorii pentru intarzierea estimata;
7. esecul repetat din culpa Prestatorului de a presta Serviciile in conformitate cu Documentele Contractului;

Sumele retinute anterior datorita cauzelor sus mentionate vor fi restituite Prestatorului de indata ce aceste motive vor inceta sa existe.

**3.6. Prevederi privind taxa pe valoare adaugata**

Prestatorul declara in mod expres ca la data incheierii prezentului Contract detine cod valid de TVA si ca nu are cunostinta de existenta vreunei situatii care ar putea sa atraga anularea de catre autoritatile competente a inregistrarii sale in scopuri de TVA. In situatia in care, din orice motiv, autoritatile competente dispun anularea inregistrarii in scopuri de TVA a Prestatorului, acesta din urma are obligatia sa notifice in scris Contractorul, in termen de 3 (trei) zile lucratoare de la data la care anularea inregistrarii produce efecte conform dispozitiilor legale incidente, sub sanctiunea suportarii de catre Prestator a tuturor si oricaror prejudicii cauzate Contractorului.

Fara a aduce atingere celor de mai sus, in cazul in care, pe parcursul executarii prezentului Contract, codul de TVA al Prestatorului este anulat din orice motive, Contractorul are dreptul sa solicite adaptarea pretului Contractului, astfel incat contraprestatia datorata de catre Contractor in schimbul materialelor / serviciilor / lucrarilor contractate sa nu sufere modificari fata de conditiile existente la data semnarii Contractului. Astfel, Contractorul va avea dreptul sa solicite reducerea pretului materialelor / serviciilor / lucrarilor contractate astfel incat noul pret cu TVA sa corespunda pretului fara TVA agreat anterior anularii inregistrarii in scopuri de TVA a Prestatorului.

**ARTICOLUL 4**

**PROGRAMUL DE EXECUTIE**

**4.1.** Prestatorul avand cunostinta deplina de conditiile Proiectului va incepe prestarea Serviciilor asumate prin prezentul Contract la data semnarii acestuia, asumandu-si responsabilitatea de a respecta termenul de finalizarea a tuturor Serviciilor stabilit la data de **31.07.2023**, precum si termenele intermediare prevazute in Programul de Executie. In cazul aparitiei unor conditii meteorologice adverse si/sau a intarzierii punerii la dispozitia Prestatorului a materialelor necesare a fi instalate, pe baza notificarii scrise trimise de catre Prestator catre Contractor in acest sens, Partile vor conveni de comun acord cu privire la revizuirea termenului de finalizare a Serviciilor.

Programul de Executie detaliat va fi elaborat de catre Parti in termen de maxim 5 (cinci) zile de la data semnarii Contractului si va deveni parte integranta din Contract, **ca Anexa.**

**4.2.** Termenul de finalizare si termenele intermediare mai sus mentionate pot fi prelungite numai in cazul in care au loc prelungiri in baza Contractului Principal, prelungiri care afecteaza Serviciile asumate de Prestator in baza prezentului Contract.

**4.3.** Prestatorul va completa si va preda Contractorului fisele zilnice de activitate, respectand formularele puse la dispozitia Prestatorului de catre Contractor in acest sens.

**ARTICOLUL 5**

**PENALITATI DE INTARZIERE**

**5.1.** Esecul Prestatorului de a indeplini obiectul acestui Contract in conformitate cu cerintele Contractului si in cadrul limitelor de timp prevazute in Articolul 5 da dreptul Contractorului sa aplice penalitatile stabilite mai jos. Aceste penalitati trebuie calculate raportat la Valoarea Contractului si vor fi de 0,1% (zero virgula unu procente) pe zi, pentru fiecare zi calendaristica de intarziere din valoarea lucrarilor intarziate.

**5.2.** Valoarea totala a penalitatilor de intarziere platibile de Prestator nu poate depasi 15% (cincisprezece procente) din Valoarea Contractului.

**5.3.** Dupa a douazecea (20-a) zi calendaristica de intarziere, prevederile articolului 14 Incetarea Contractului vor deveni aplicabile.

**5.4.** Valoarea facturii emise de Contractor pentru penalitatile de intarziere datorate de Prestator Contractorului potrivit celor de mai sus poate, la aprecierea Contractorului, poate sa fie retinuta din valoarea facturilor Prestatorului sau din orice alte sume platibile Prestatorului pentru orice motiv, Contractorul avand obligatia sa notifice Prestatorul inainte de a efectua o astfel de retinere cu 3 (trei) zile inainte.

**5.5.** Cuvantul penalitate de intarziere (penalitate de intarziere si nu daune interese) trebuie interpretat potrivit legislatiei romane.

**5.6.** Orice alte penalitati de intarziere impuse Contractorului de catre Angajator in baza prevederilor Contractului Principal, datorita intarzierii lucrarilor Contractorului din motive atribuibile Prestatorului sau datorita oricaror altor intarzieri cauzate de Prestator care afecteaza progresul Proiectului, vor fi rambursate in intregime Contractorului de catre Prestator.

**5.7.** Prestatorul accepta prin prezentul ca penalitatile prevazute de acest articol sunt rezonabile si corecte. Contractorul accepta faptul ca cuantumul acestor penalitati achitate sunt spre intreaga si deplina sa satisfactie.

**ARTICOLUL 6**

**CONDITII SPECIALE**

**6.1.** **Obligatiile Prestatorului**

6.1.1. Prestatorul se obliga prin prezentul sa presteze, finalizeze si sa predea Contractorului Serviciile care fac obiectul prezentului contract la timp, precum si sa remedieze viciile ascunse ale Serviciilor rezultate in urma prestarii acestora, in conditiile legii, Contractului, Contractului Principal, specificatiilor tehnice, proiectului si/sau oricaror altor instructiuni de santier sau documente puse la dispozitia Prestatorului de catre Contractor, in conditiile calitative si cantitative solicitate de catre Documentele Contractuale.

6.1.2. Prestatorul este singurul responsabil pentru livrarea la timp pe santier a materialelor care urmeaza sa fie furnizate de el (daca este cazul) si pentru prestarea Serviciilor astfel incat sa respecte programul de executie asumat si programul Proiectului. Prestatorul va preda in timp util Contractorului toate documentele necesare care atesta calitatea si originea materialelor furnizate, daca este cazul.

6.1.3. Prestatorul intelege si accepta prin semnarea prezentului ca toate conditiile, obligatiile, termenele asumate de Contractor fata de Angajator in baza Contractului Principal in legatura cu Serviciile ce vor fi prestate si finalizate de catre Prestator sunt transferate in sarcina Prestatorului si garanteaza ca isi va insusi toate clauzele impuse Contractorului in baza Contractului Principal care sunt aplicabile Prestatorilor Contractorului si care reglementeaza tipul de Servicii asumate de Prestator in baza prezentului Contract.

6.1.4. Prestatorul se obliga sa remedieze si/sau sa corecteze, completeze, pe toata perioada de garantie a Proiectului de 48 (patruzeci si opt) luni calculate de la data emiterii de catre Angajator a Certificatului de Receptie la Terminarea Lucrarilor Proiectului, fara costuri suplimentare pentru Contractor, in termen de cel mult 5 (cinci) zile de la sesizarea scrisa a Contractorului si/sau a Inginerului, toate deficientele, lipsurile si/sau neconformitatile Serviciilor prestate, conform legii si Documentelor Contractuale. In cazul in care Prestatorul nu executa remedierile si/sau completarile necesare, Contractorul este indreptatit sa angajeze si sa plateasca alte persoane care sa le execute. Cheltuielile aferente acestor Servicii vor fi retinute de catre Contractor din orice sume cuvenite Prestatorului.

6.1.5. Prestatorul va asigura transportul intregii forte de munca, al echipamentului, utilajelor, materialelor etc. sale de la si catre Santier.

6.1.6. Prestatorul va solicita Contractorului materialele necesare pentru prestarea Serviciilor sale, conform prevederilor art. 2.4.

6.1.7. Pe parcursul prestarii Serviciilor, Prestatorul va realiza orice si toate operatiile necesare pentru buna prestare a Serviciilor care fac obiectul acestui Contract.

6.1.8. Pe parcursul prestarii Serviciilor Prestatorul va lua toate masurile corespunzatoare pentru a proteja mediul inconjurator (atat in interiorul cat si in exteriorul Santierului) si sa limiteze pagubele cauzate oamenilor si proprietatilor rezultate din poluare, zgomot si alte rezultate ale operatiunilor sale, si trebuie sa respecte toate prevederile relevante din Documentele Contractului, precum si legile si reglementarile privind mediul.

6.1.9. Prestatorul trebuie sa numeasca un Ofiter de Securitate pentru realizarea obiectivelor acestui Contract. Ofiterul de Securitate (responsabil cu protectia muncii) isi va executa obligatiile conform Planului de Securitate al proiectului si **Anexei**  **„Conventie privind sanatatea si securitatea in munca”** si va controla respectarea Planului si a **Anexei**  de catre angajati, agenti, persoane implicate in prestarea Serviciilor si va fi prezent pe Santier in timpul orelor de lucru.

6.1.10. Prestatorul are obligatia de a respecta Planul de Asigurare a Calitatii Proiectului si toate regulile impuse de legislatia romaneasca cu privire la executarea si calitatea lucrarilor de constructie, la specificatiile tehnice, la desenele si planurile din Documentele Contractului, orice alte cerinte tehnice necesare pentru a asigura buna calitate si prestare a Serviciilor asumate si va fi singurul responsabil pentru indeplinirea corespunzatoare a tuturor acestor obligatii, in acest sens Contractorul fiind lipsit de orice responsabilitate sau obligatie fata de terti.

6.1.11. Prestatorul garanteaza ca, la data receptiei finale, Serviciile prestate de acesta vor avea calitatea solicitata de Documentele Contractuale si vor corespunde reglementarilor tehnice in vigoare si nu vor fi afectate de vicii care ar diminua sau ar anula valoarea ori posibilitatea de utilizare a acestora, conform conditiilor normale de folosire sau celor specificate in Contract.

6.1.12. La Serviciile la care se fac incercari, calitatea probei se considera realizata daca rezultatele se inscriu in tolerantele admise prin reglementarile tehnice in vigoare. Incercarile de calitate se efectueaza numai de catre laboratoare autorizate in conditiile legii.

6.1.13. Prestatorul are obligatia sa furnizeze Contractorului toate informatiile / documentele in legatura cu Serviciile prestate de catre Prestator, necesare pentru intocmirea cartii tehnice a constructiei.

6.1.14. Sa faca dovada, la cererea Contractorului, asupra existentei unei asigurari pentru riscuri profesionale in executarea prezentului Contract pentru personalul propriu si reprezentantii imputerniciti sa verifice, sa testeze sau sa receptioneze Serviciile; precum si pentru daunele sau prejudiciile cauzate tertelor persoane fizice sau juridice. Prestatorul are obligatia de a prezenta, ori de cate ori Contractorul o cere, polita/contractul de asigurare si recipisele pentru plata primelor curente (actualizate).

6.1.15. Sa instiinteze Contractorul despre descoperirea pe ansamblul lucrarii de fosile, monede, obiecte de valoare sau orice alte vestigii ori obiecte de interes arheologic – considerate, in relatiile dintre Parti, ca apartin Angajatorului si sa ia toate precautiile necesare pentru ca muncitorii sai sau oricare alte persoane sa nu indeparteze sau sa deterioreze obiectele mentionate, precum sa si indeplineasca dispozitiile primite de la Angajator / Contractor privind indepartarea acestora.

6.1.16. Pe parcursul prestarii Serviciilor si al remedierii viciilor ascunse Prestatorul are obligatia, in masura permisa de respectarea prevederilor Contractului, de a nu stanjeni inutil sau in mod abuziv confortul riveranilor sau caile de acces, prin folosirea si ocuparea drumurilor si a cailor publice sau private care deservesc proprietatile aflate in posesia Contractorului sau a oricarei alte persoane precum si de a nu afecta carosabilul sau elementele de siguranta a circulatiei ale drumului.

In acest sens, Prestatorul il va despagubi pe Contractor impotriva tuturor reclamatiilor, actiunilor in justitie, daunelor-interese, costurilor, taxelor si cheltuielilor, indiferent de natura lor, rezultand din sau in legatura cu obligatia prevazuta la paragraful anterior, pentru care responsabilitatea apartine Prestatorului.

6.1.17. Prestatorul are obligatia de a utiliza in mod rezonabil drumurile sau podurile ce comunica cu sau sunt pe traseul Santierului si de a preveni deteriorarea sau distrugerea acestora de traficul propriu sau al oricaruia dintre furnizorii sai; Prestatorul va selecta traseele, va alege si va folosi vehiculele, va limita si va repartiza incarcaturile, in asa fel incat traficul suplimentar ce va rezulta in mod inevitabil din deplasarea materialelor, echipamentelor, instalatiilor sau altor asemenea, de pe si pe Santier, sa fie limitat si sa nu produca deteriorari sau distrugeri ale drumurilor si podurilor respective. In cazul in care se produc deteriorari sau distrugeri ale oricarui pod sau drum care comunica cu sau care se afla pe traseul santierului, datorita transportului materialelor, echipamentelor, instalatiilor sau altor asemenea, Prestatorul are obligatia de a despagubi Contractorul/Angajatorul pentru avarierea respectivelor poduri sau drumuri.

6.1.18. Prestatorul are obligatia de a asigura accesul reprezentantului Contractorului/ Inginerului la locul de munca, in ateliere, depozite si oriunde isi desfasoara activitatile legate de indeplinirea obligatiilor asumate prin Contract, inclusiv pentru verificarea serviciilor care urmeaza sa devina ascunse. Prestatorul are obligatia de a nu acoperi Serviciile care devin ascunse, fara aprobarea Contractorului/Inginerului.

6.1.19. Curatenia

* Pe durata derularii acestui Contract, Prestatorul va evita si inlatura orice obiect inutil de natura sa obstructioneze Santierul, va depozita sau inlatura orice surplus de materiale, va inlatura orice deseuri, gunoaie sau servicii/ lucrari temporare de pe Santier, precum si orice echipamente care nu mai sunt necesare pentru indeplinirea scopului Contractului.
* Dupa finalizarea tuturor Serviciilor, Prestatorul pe cheltuiala sa, va curata locul si va inlatura toate deseurile, gunoaiele si resturile de orice natura de pe Santier si va lasa Santierul si Serviciile prestate intr-o stare curata si sigura.

Daca Prestatorul nu va face curatenie conform prezentului Contract, atunci Contractorul poate face acest lucru, dupa notificarea Prestatorului, cu cinci (5) zile inainte, iar costurile respective vor fi suportate de catre Prestator, sau compensate cu platile scadente datorate Prestatorului.

6.1.20. Prestatorul are obligatia de a obtine/ detine toate autorizatiile, permisele, licentele, aprobarile, avizele si altele asemenea de la autoritatile competente, necesare pentru prestarea Serviciilor si sa se asigure ca acestea sunt valabile pana la data semnarii Certificatului de receptie finala a Lucrarilor Proiectului, in conditiile prevazute in Contractul Principal.

6.1.21. La finalizarea tuturor Serviciilor, Prestatorul are obligatia de a notifica, in scris, Contractorului ca sunt indeplinite conditiile de receptie si de a solicita Contractorului sa organizeze inspectia si acceptarea Serviciilor.

6.1.22. Sa indeplineasca orice alta obligatie care ii revin potrivit normelor legale aplicabile in domeniu in vigoare.

6.1.23. Prestatorul se va asigura ca la finalizarea Lucrarilor Proiectului, Serviciile vor respecta cerintele Auditului de Siguranta Traficului, conform prevederile Contractului Principal si ale legislatiei romane in vigoare.

6.1.24. Prestatorul declara prin prezentul ca renunta in mod neconditionat si irevocabil la dreptul de ipoteca legala asupra Serviciilor prestate in baza prezentului Contract.

# 6.1.25. Controale si misiuni de audit efectuate de catre organismele comunitare

Prestatorul intelege prin prezentul ca in conformitate cu prevederile Contractului Principal incheiat intre Angajator si Contractor, Comisia Europeana, Oficiul European Antifrauda si Curtea Europeana de Conturi au dreptul sa verifice, prin examinarea documentelor sau prin mijloace de verificare pe teren, implementarea proiectului si sa intreprinda o auditare completa, daca este necesar, pe baza documentatiei doveditoare de contabilitate, documentelor contabile si orice alt document relevant privind finantarea proiectului. Aceste inspectii pot avea loc pana la sapte ani de la plata finala.

In plus, Contractorul va permite Oficiului European Antifrauda sa desfasoare controale si verificari pe teren in conformitate cu procedurile prevazute de legislatia Comunitatii Europene privind protejarea intereselor financiare ale Comunitatilor Europene Impotriva fraudelor si altor nereguli.

In acest scop, Prestatorul se obliga sa permita accesul necesar agentilor sau personalului Comisiei Europene, Oficiului European Antifrauda si Curtii Europene de Conturi pe Santierele sau in locurile in care Prestatorul isi desfasoara activitatea, incluzand sistemele sale informatice, precum si toate documentele si baza de date privind managementul tehnic si financiar al proiectului si se vor lua toate masurile necesare pentru a le usura activitatea. Accesul dat agentilor Comisiei Europene, Oficiului European Antifrauda si Curtii Europene de Conturi se va face pe baza confidentialitatii cu respectarea tertilor, fara prejudicierea obligatiilor legilor publice al carui subiect de drept sunt. Documentele trebuie sa fie accesibile si indosariate pentru a facilita examinarea lor, iar Prestatorul trebuie sa informeze Contractorul privind locatia lor exacta.

Prestatorul garanteaza ca drepturile Comisiei Europene, Oficiului European Antifrauda si Curtii Europene de Conturi sa execute auditari, controale si verificari vor fi aplicabile In aceeasi masura, avand aceleasi conditii si In conformitate cu aceleasi reguli, cum ar fi cele prevazute in Contractul Principal.

**6.2.** **Obligatiile Contractorului**

6.2.1. Contractorul va plati Prestatorului contravaloarea Serviciilor care fac obiectul prezentului Contract, efectiv prestate si finalizate corespunzator si in termenul agreat, conform prevederilor art. 2.1 si art. 3.4.3.

6.2.2. Contractorul va supraveghea si va confirma prestarea Serviciilor de catre Prestator. Totusi Serviciile respinse de catre Inginer desi confirmate de catre Contractor nu vor fi platite pana la remedierea tuturor defectelor sau inlocuirea acestora.

6.2.3. Contractorul are obligatia de a pune la dispozitia Prestatorului intreaga documentatie aplicabila/ necesara pentru prestarea Serviciilor asumate de catre Prestator .

6.2.4. Contractorul va presta serviciile/ furniza materialele prevazute in clauza 2.3 si 2.4. din prezentul Contract.

6.2.5. In cazul in care Prestatorul nu reuseste sa corecteze Serviciile care nu corespund cerintelor Documentelor Contractuale sau in mod repetat nu reuseste sa presteze Serviciile in conformitate cu Documentele Contractuale, Contractorul, prin ordin scris semnat de un reprezentant imputernicit special in acest sens, poate ordona Prestatorului sa suspende prestarea Serviciilor, sau orice portiune a acestora, pana cand cauza respectivului ordin a fost indepartata.

**ARTICOLUL 7**

**LEGEA APLICABILA**

**7.1.** Prezentul Contract este reglementat si va fi interpretat potrivit legislatiei romane.

**7.2.** Prezentul Contract se completeaza cu prevederile legislatiei romane in vigoare.

**ARTICOLUL 8**

**DISPUTE**

**8.1.** Orice dispute si diferenduri care ar putea aparea intre Parti in legatura cu sau rezultand din semnarea, interpretarea, derularea, incetarea prezentului Contract pe perioada sa de valabilitate va fi solutionat pe cale amiabila.

**8.2.** In cazul in care litigiile aparute nu au fost rezolvate pe cale amiabila, acestea vor fi supuse spre solutionare la instantele judecatoresti competente de la sediul Contractorului, din Bucuresti, Romania.

**ARTICOLUL 9**

**DURATA CONTRACTULUI**

**9.1.** Prezentul Contract va intra in vigoare si isi va produce efectele de la data semnarii acestuia de catre reprezentantii legali ai partilor contractante si va fi valabil pana la epuizarea conventionala sau legala a oricarui efect pe care il produce, inclusiv pe parcursul Perioadei de Garantie a Serviciilor si a solutionarii eventualelor pretentii fondate pe clauzele sale.

**9.2.** Durata Contractului nu va afecta planificarea prestarii Serviciilor obiect al acestui Contract, prestare care este prevazuta sub sanctiunea platii penalitatilor de intarziere.

**ARTICOLUL 10**

**CESIUNEA**

**10.1.** Prestatorul nu va putea cesiona/transmite partial sau in totalitate, drepturile si obligatiile care ii revin in baza prezentului Contract, decat cu obtinerea acordului prealabil in scris al Contractorului. Orice incercare a Prestatorului de a transmite/cesiona partial sau in totalitate drepturile si obligatiile care ii revin potrivit prezentului Contract nu il va exonera pe acesta de obligatiile asumate fata de Contractor.

**ARTICOLUL 11**

**ATRIBUIREA SERVICIILOR**

**11.1.** Prestatorul nu are dreptul de a atribui unei terte parti toate sau anumite parti ale Serviciilor reprezentand obiectul prezentului Contract decat in cazul in care acordul prealabil in scris al Contractorului in acest sens a fost obtinut si numai dupa ce oricare alte aprobari sau avize din partea Angajatorului si/sau ale Inginerului Proiectului, dupa caz, au fost obtinute.

Prestatorul este pe deplin raspunzator fata de Contractor pentru:

1. modul in care presteaza Serviciile in baza Contractului, fie direct fie prin intermediul unor terti;
2. efectuarea tuturor platilor catre tertii implicati in prestarea Serviciilor, la termen, pe baza documentelor prevazute de lege sau contract;
3. comunicarea catre Contractor a tuturor documentelor aferente serviciilor prestate, completate si semnate corespunzator conform legii si contractului, inclusiv a contractelor etc..

Tertii implicati de Prestator in prestarea serviciilor care fac obiectul prezentului Contract sunt pe deplin raspunzatori fata de Contractor de modul in care indeplinesc partea lor din Contract.

Contractorul are dreptul de a pretinde daune-interese direct de la acesti terti, daca acestia nu isi indeplinesc partea lor din Contract.

**ARTICOLUL 12**

**INCETAREA CONTRACTULUI**

**12.1.** Cu exceptia celor prevazute altfel in acest Contract, acest Contract va inceta in urmatoarele conditii:

**I. Cazuri generale de Incetare a Contractului**

A. cu acordul ambelor parti exprimat prin act aditional scris la prezentul contract;

B. In cazul in care forta majora prevazuta de Art. 15 de mai jos dureaza pentru o perioada continua 84 (optzeci si patru) zile sau pentru mai multe perioade de timp insumand peste 140 de zile datorita aceleiasi Forte Majore pentru care s-a transmis instiintare, atunci oricare Parte poate transmite celeilalte Parti o instiintare referitoare la rezilierea Contractului. In acest caz, incetarea va deveni efectiva dupa 7 (sapte) zile de la data trimiterii notificarii.

**II. Incetarea Contractului de catre Contractor:**

A. In cazul culpei Prestatorului de a-si indeplini obligatiile conform prevederilor Art. 2 si ale Art. 7 alineatul 7.1 din Contract, daca dupa ce a primit notificarea scrisa de la Contractor ca este in culpa Prestatorul nu isi indeplineste obligatiile in termen de maxim 15 (cincisprezece) zile de la data acestei notificari si dupa aplicarea prevederilor Art. 6, cand vor aparea urmatoarele consecinte cumulative:

* Contractorul poate considera contractul ca fiind reziliat fara alte formalitati, notificari sau interventii ale instantei;
* Contractorul va fi indreptatit la repararea pagubelor suplimentare cauzate de o asemenea neexecutare.

B. In cazul neexecutarii culpabile sau la timp a obligatiilor de catre Prestator, dupa expirarea unui termen de 30 (treizeci) de zile de la data notificarii sale in acest sens de catre Contractor;

C. In cazul incetarii/ suspendarii pe perioada nedeterminata a Contractului Principal pentru orice motiv, la notificarea scrisa in acest sens trimisa Prestatorului de catre Contractor, fara a mai fi necesare nici un fel de alte formalitati si fara interventia instantei de judecata (pact comisoriu).

D. In cazul in care Prestatorul cesioneaza oricare dintre obligatiile, drepturile, Serviciile sau o parte a acestora asumate prin prezentul Contract sau subcontracteaza o parte a/totalitatea Serviciilor fara a obtine acordul prealabil in scris al Contractorului in acest sens.

E. Prin denuntare unilaterala de catre Contractor, prin notificare scrisa trimisa cu cel putin 30 (treizeci) zile inainte de data efectiva a incetarii.

**III**. **Incetarea Contractului de catre Prestator**

In cazul culpei Contractorului de a-si indeplini obligatiile conform prevederilor Art. 3 clauza 3.4.3 si ale Art. 6.2 clauza 6.2.1 din Contract, daca dupa ce a primit notificarea scrisa de la Prestator ca este in culpa, Contractorul nu isi indeplineste obligatiile in termen de maxim 15 (cincisprezece) zile de la data acestei notificari.

Incetarea Contractului nu va afecta obligatiile deja scandente intre Parti.

**ARTICOLUL 13**

**FORTA MAJORA**

**13.1.** In scopul prezentului Contract, Forta Majora inseamna un eveniment sau o circumstanta exceptionala:

(a) care este dincolo de controlul Partilor,

(b) care nu a putut fi prevazuta de Parti inainte de incheierea prezentului Contract,

(c) care, odata aparuta, respectiva Parte nu o putea evita sau depasi in mod rezonabil, si

(d) care nu este atribuibila substantial celelilalte Parti.

Forta Majora poate include, dar nu este limitata la, evenimente sau circumstante exceptionale de tipul celor enumerate mai jos, atata timp cat conditiile prevazute la literele (a) la (d) de mai sus sunt:

- razboi, ostilitati (indiferent daca razboiul este declarat sau nu), invazii, acte ale inamicilor straini,

- rebeliune, terorism, revolutie, insurectie, puteri militare sau uzurpari, sau razboi civil,

- revolta, agitatie, tulburari, greve sau blocarea de personae altele decat personalul Prestatorului si alti angajati ai Contractorului si Prestatorului,

- munitii de razboi, materiale explozive, radiatii ionizante sau contaminarea prin radio-activitate, cu exceptia celor de pot fi atribuite uzului Prestatorului de astfel de munitii, explozibili, radiatii sau radio-activitate, si

- catastrofe naturale cum ar fi cutremure, uragane, taifunuri sau activitatea vulcanica.

**13.2.** In cazul in care o Parte este sau va fi impiedicata de Forta Majora sa isi indeplineasca oricare din obligatiile sale conform Contractului, atunci aceasta va notifica cealalta Parte despre evenimentul sau circumstantele care constituie Forta Majorasi va specifica obligatiile a caror executare este sau va fi impiedicata. Notificarea va fi trimisa in termen de 14 zile de la data cand Partea a luat la cunostinta, sau ar fi trebuit sa ia la cunostinta despre evenimentul sau circumstanta relevanta care constituie Forta Majora. Notificarea va fi insotita de documentele justificative relevante.

Partea, dupa ce a trimis notificarea, va fi scutita de indeplinirea acestor obligatii atata timp cat Forta Majora o impiedica sa le indeplineasca.

Fara a aduce atingere oricaror altor prevederi ale acestei sub-clauze, Forta Majora nu se va aplica olbigatiilor oricareia dintre Parti de a efectua plati catre cealalta Parte conform Contractului.

**13.3.** Fiecare Parte trebuie, in orice moment, sa depuna toate eforturile pentru a minimize orice intarziere in indeplinirea Contractului, ca urmare a Fortei Majore.

Partea afectata de Forta Majora va notifca cealalta Parte cand inceteaza a mai fi afectata de Forta Majora.

**ARTICOLUL 14**

**MODIFICAREA CONTRACTULUI**

**14.1.** Orice completari si/sau modificari aduse prezentului Contract vor fi valabile numai daca sunt facute in scris prin act aditional semnat si stampilat de reprezentantii legali ai ambelor parti.

Prezentul Contract a fost incheiat astazi, 22 Aprilie 2023, in 2 (doua) exemplare originale in limba romana, din care unul pentru Prestator si unul pentru Contractor.

**Pentru Contractor Pentru Prestator**

**{**contract\_representative**} Dl. Craciun Alexandru**

**ANEXA 1**

**Bugetul**

Bugetul pentru Serviciile, Articolele, Descrierile, Cantitatile si Preturile Unitare pentru prestarea si finalizarea Serviciilor, astfel cum sunt descrise in prezentul Contract si in Documentele Contractului este cel descris in **tabelul de mai jos.**

Cantitatile de Servicii prevazute in Buget sunt conforme cu cantitatile corespunzatoare lucrarilor Contractorului din Contractul Principal, aceasta fiind parte integranta din Documentele Contractului si sunt orientative, putand fi modificate in conditiile stipulate in Documentele Contractului.

Prestatorul declara ca a luat in considerare toti factorii implicati precum si toate conditiile care ar putea afecta in orice fel costurile serviciilor prestate si considera ca pretul si preturile unitare sunt pe deplin compensatorii pentru el, si ca Preturile Unitare mentionate in Buget, care sunt ferme, acopera indicativ si nu limitativ, toate costurile Prestatorului cu: personalul, materialele, uneltele, echipamentele, transportul, asigurarile, depozitarile, testele, costurile suplimentare, si orice fel de taxe si profitul si toate costurile suportate de catre Prestator pentru finalizarea corespunzatoare a Serviciilor mentionate in acest Contract.

Este convenit ca costurile de stabilire, profitul si avansurile pentru obligatiile Prestatorului sunt distribuite proportional in toate Preturile Unitare.

Descrierea articolelor in Buget va fi interpretata avand in vedere Specificatiile Tehnice, Desenele si alte documente relevante incluse in Documentele Contractuale, fie ca acestea existau la data Contractului, fie ca au fost furnizate Prestatorului ulterior.

Intregul cost datorat indeplinirii prevederilor prezentului Contract este inclus in articolele Bugetului care contine preturile si acolo unde nu se arata articole separate se considera ca costul acestora este distribuit proportional intre preturile incluse pentru articolele conexe de servicii.

In cazul in care Contractorul majoreaza sau reduce din orice motiv cantitatea de Servicii care va fi prestata de catre Prestator si care este cuprinsa in Buget, un nou Buget va fi elaborat utilizand aceleasi Preturi Unitare.

|  |  |  |  |  |  |  |
| --- | --- | --- | --- | --- | --- | --- |
| **INSTALARE PANOURI FONOABSORBANTE - DRDP Cluj TERASAMENTE** | | | | | | |
| 0 | **Denumire operatiune** | | **UM** | **Cantitate** | **PU** | **Valoare lei** |
| 1 | Forare piloti cu diametru si adancimea cf.proiect in terasament | | Buc | 260 | 50 | 13,000.00 |
| 2 | Montare armatura, fixare stalpi pe pozitie |  | Buc | 260 | 90 | 23,400.00 |
| 3 | Asistenta turnare beton |  | Mc | 130 | 43 | 5,590.00 |
| 4 | Cofrare si turnare capiteluri pentru egalizare |  | Buc | 260 | 51 | 13,260.00 |
| 5 | Montare panouri aluminiu pe terasament |  | Mp | 4,007 | 15 | 60,105.00 |
| 6 | Montare capace aluminiu pe terasament |  | Buc | 260 | 5 | 1,300.00 |
| 7 | Management de trafic |  | zi | 30 | 300 | 9,000.00 |
| **Total valoare lei(fara tva)** | | | | | | **125,655.00** |

**TOTAL CONTRACT 125.655,00 LEI**

**Pentru Contractor Pentru Prestator**

**{**contract\_representative**} Dl. Craciun Alexandru**